Notarius lavozimiga tayinlash bo‘yicha tanlov o‘tkazish tartibi to‘g‘risidagi nizomga o‘zgartirish va qo‘shimchalar kiritish haqida

O‘zbekiston Respublikasi Prezidentining 2011-yil 23-avgustdagi PQ-1602-son “O‘zbekiston Respublikasi Adliya vazirligi faoliyatini yanada takomillashtirish chora-tadbirlari to‘g‘risida”gi qaroriga muvofiq buyuraman:
 1. O‘zbekiston Respublikasi adliya vazirining 2010-yil 20-dekabrdagi 303-mh-son buyrug‘i (ro‘yxat raqami 2165, 2010-yil 20-dekabr) (O‘zbekiston Respublikasi qonun hujjatlari to‘plami, 2010-y., 51-son, 498-modda) bilan tasdiqlangan Notarius lavozimiga tayinlash bo‘yicha tanlov o‘tkazish tartibi to‘g‘risidagi nizomga ilovaga muvofiq o‘zgartirish va qo‘shimchalar kiritilsin.
 2. Mazkur buyruq davlat ro‘yxatidan o‘tkazilsin va bu haqda Idoraviy normativ-huquqiy hujjatlarni davlat ro‘yxatidan o‘tkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin.
 3. Notariat, advokatura va FHDY organlari boshqarmasi hamda Huquqiy targ‘ibot va axborot boshqarmasi ushbu idoraviy normativ-huquqiy hujjatni barcha manfaatdor shaxslarga yetkazilishi va “O‘zbekiston Respublikasi qonun hujjatlari to‘plami” — “Sobraniye zakonodatelstva Respubliki Uzbekistan”da nashr etilishini ta’minlasin.
 4. Mazkur buyruq rasmiy e’lon qilingan kundan e’tiboran kuchga kiradi.
 5. Mazkur buyruqning ijrosini nazorat qilish vazir o‘rinbosari A. Usmanov zimmasiga yuklansin.
 1. 2-bandning ikkinchi xatboshidagi “ham tanlov o‘tkazilishi mumkin” degan so‘zlar “tanlov o‘tkazish mazkur Nizom 281-bandining ikkinchi xatboshisida belgilangan tartibda amalga oshiriladi” degan so‘zlar bilan almashtirilsin;
 2. 4-bandda:
 ikkinchi xatboshidagi “e’lon beriladi” degan so‘zlardan so‘ng “, mazkur Nizom 2-bandining ikkinchi xatboshisida nazarda tutilgan hollar bundan mustasno” degan so‘zlar bilan to‘ldirilsin;
 sakkizinchi xatboshi chiqarib tashlansin;
 to‘qqizinchi xatboshi sakkizinchi xatboshi deb hisoblansin.
 3. 281-bandda:
 birinchi xatboshining ikkinchi jumlasi chiqarib tashlansin;
 quyidagi mazmundagi ikkinchi xatboshi bilan to‘ldirilsin:
 “Ushbu bandning birinchi xatboshisida nazarda tutilgan talabgorlarga notariusning homiladorlik va tug‘ish ta’tillariga, shuningdek, bolalarni parvarishlash ta’tillariga chiqish davrida uning o‘rnida vaqtincha notarius lavozimida ishlash taklif etilishi mumkin.”;
 ikkinchi xatboshi uchinchi xatboshi deb hisoblansin.
 4. 282-banddagi “Tanlovlarda ketma-ket” degan so‘zlar “So‘nggi olti oy davomida o‘tkazilgan tanlovlarda ketma-ket” degan so‘zlar bilan almashtirilsin.
 5. 30-bandning ikkinchi xatboshisi chiqarib tashlansin.
 6. 34-bandning ikkinchi xatboshisi quyidagi tahrirda bayon etilsin:
 “Agar talabgor notariusning homiladorlik va tug‘ish ta’tillariga, shuningdek, bolalarni parvarishlash ta’tillariga chiqishi davrida uning o‘rnida vaqtincha notarius lavozimida ishlash uchun tayinlangan bo‘lsa, u bilan muddatli mehnat shartnomasi tuziladi va adliya boshqarmasi tomonidan tegishli buyruq chiqariladi.”